
Kegyvesztett (animációs rövidfilm)

Kulcsszavak: Animáció;Herceg;Lovag;Kötődés;Középkor
Melyik kerekedik felül? A herceg koronája, vagy a harcos kardja? A férfi, vagy a nő? Valakinek muszáj kilépni a bántalmazó kapcsolatból, de végül úgyis mind a két fél megsérül.
A Kegyvesztett című animációs rövidfilm egy középkori köntösbe öltöztetett hatalomról és kötődésről szóló történet, amely egy általam írt vers mozgóképes adaptációja. A konfliktus két főszereplőnk - egy pöffeszkedő herceg és egy megalázott lovag – között bontakozik ki, de a helyzet megoldása mindkettejük számára nem várt és hatalmas következményekkel jár.
A projekt készítése során számomra új mozgóképes technikákkal ismerkedhettem meg, ötvöztem a 2D-3D animációt, alkalmaztam az irodalmi és a vizuális történetmesélés eszközeit, valamint a dramaturgia és a zenei elemek használatát. A karakterek és a környezet megformálása során szem előtt tartottam a színek és formák nézőkre gyakorolt pszichológiai hatását, így hozva közelebb a történet szereplőit hozzájuk.



